## Ny form for anerkendelse.
Jeg har kigget rundt på den engelske Wikipedia og bl.a. bemærket, at de ikke kun anerkender brugere ved brug af , men også med de såkaldte "service awards", der viser, at brugere, der har været et vist stykke tid på Wikipedia og bidraget med et vist antal redigeringer, rent faktisk værdsættes. Der er således fokus på kvantitet frem for kvalitet. Da jeg mener, at begge er gode på hver deres måde, har jeg tænkt mig at indføre disse servie awards på dansk Wikipedia, og jeg vil derfor gerne høre wikipedianernes mening: Er nogen andre med på den idéen, eller har vi i virkeligheden bedre ting at tage os til? -- 7. maj 2011, 10:03 (CEST)
Synes det lyder som en fremragende idé - det kan sikkert også være med til at holde flere nyoprettede brugere igang, i og med at de kan se at der er nogen der ser hvad de bidrager med :) mvh Tøndemageren 7. maj 2011, 10:17 (CEST)
Det kan i hvert fald ikke skade; så håber jeg blot, at der bliver tilføjet nogle flere, for indtil videre er det lidt forvirrende, at der er ét trin. I øvrigt har jeg det lidt svært med, at det laveste niveau betegnes med "redaktør" - jeg husker adskillige diskussioner med nye brugere, som har svært ved at forstå, at fx administratorer ikke er en slags redaktører, der kan bestemme over andre (jf. aviser). Hvad med det lidt mindre ambitiøse ord "bidragyder"? Det andet ord, "signator", er ganske enkelt uforståeligt - spørgsmålet er, om man ikke skulle nøjes med én betegnelse på hvert niveau; vi behøver jo ikke at efterligne en-wiki på alle punkter. -- 8. maj 2011, 11:21 (CEST)
PS. Jeg ser nu på en-wiki, at "signator" og de øvrige alternative titler er ment humoristisk; det kan så godt være, at de kan overføres til dansk, men det kræver efter min mening i så fald en tydelige forklaring på dansk. Mvh. 8. maj 2011, 11:24 (CEST)
Med hensyn til "redaktør" er alle på Wikipedia vel redaktører, da alle, som du skriver, er bidragsydere med meget frie tøjler. Personligt har jeg ingen præference. At forklare de forskellige titler, som fx "signator", lyder fint, men jeg kender ikke nogen af de brugte sprog og havde det ikke godt med at oversætte den engelske oversættelse - det må noget andre tage sig af. Og så skal jeg nok tilføje flere niveauer. -- 8. maj 2011, 12:06 (CEST)
Jeg er enig med arne - bidragyder ville være mere forståeligt. Desuden synes jeg absolut ingen grund, der er til at kalde selv siden Fortjenstawards, da den lige så godt kunne hedde noget dansk som Tjenestepriser eller Hædersbevisninger eller blot Fortjenstmedaljer. Er også enig med Arne i betragtningen om dobbeltbetydningerne. -- 8. maj 2011, 13:15 (CEST)
Jeg tænkte på Fortjenstmedaljer, men da det ikke kun er medaljer valgte jeg at henvise til konceptets engelske oprindelse. Jeg kan dog sagtens på med til Tjenestepriser eller måske hellere Fortjenstudmærkelser. Hvordan lyder det? -- 8. maj 2011, 15:20 (CEST)
Dit sidste forslag med udmærkelser er rigtig godt, synes jeg. Om det så skal være tjeneste- eller fortjenst- foran ved jeg ikke. -- 9. maj 2011, 09:17 (CEST)
Så ændrer jeg det til Fortjenstudmærkelser på næste mandag, medmindre nogen har noget imod det. -- 9. maj 2011, 09:54 (CEST)
Faktisk har jeg det også lidt svært med både "awards" og "udmærkelser"; disse ord beskriver så vidt jeg ved begge noget, man "tildeles". I dette tilfælde er det jo et spørgsmål om, at man pr. automatik har ret til at sætte en mærkat på sin hjemmeside ud fra tabellen. I virkeligheden kunne man overveje, om ikke et ord som "bidragsniveau" ville være mere dækkende.
Angående "redaktør", så er jeg naturligvis helt med på, at vi alle står som redaktører, men det ville svare til, at man fx på en avis havde kollektiv redaktion, hvilket i hvert fald alle større aviser ikke har, idet man jo har begreber som "ansvarshavende redaktør", og jeg er ret sikker på, at mange nye wikipedianere (bidragsydere) i første omgang tænker i de baner, hvis de ser ordet "redaktør". Mvh. 12. maj 2011, 11:12 (CEST)
Man kan vel sige, at tildelingen er automatiseret; jeg finder i hvert fald ikke "bidragsniveau" specielt prangende, hvilket, skulle jeg mene, er meningen med konceptet. Med hensyn "redaktør", er det måske egentlig lidt misvisende eller let at misforstå, så hvis du har lyst til at ændre det, stopper jeg dig ikke. -- 12. maj 2011, 14:07 (CEST)
